EDITOR: 
Bonaire Communication Services N.V. Djárason 18 òktober 2023 Preis: $1.25 


Djaluna anochi tabata apertura di e konferensia di klero anual di Diósesis di Willemstad na Parokia San Bernardo. Henter e siman akí e konfe- 
rensia ta tuma lugá ku e tema ‘Nos kompromiso saserdotal i nos kompromiso pastoral’. E meta di e konferensia di klero ta pa por reuní i dialogá 
riba temanan di sumo importansia pa ku e trabou di Iglesia pa e islanan. 


REGATA DEN MAL LUS 


/dabboussimotors 


Apertura konferensia di klero 


Cancer 
Breast 


AWARENESS MONTH 
Cancer 
Breast 


Selebrá bida 
paso awe bo tei 
mañan bo no sa 

Pronóstiko di 
tempu pa Boneiru 


Djamars 17 te Djárason 18 Òktober 2023 
Parsialmente nublá i predominantemente seku 


Ta leve te parsialmente nublá i predominantemente 
seku. E temperatura máksimo lo ta aproksimada- 
mente 34°C, e temperatura mínimo mas o ménos 
28°C. E bientu ost ta moderá, forsa 4. 


Altura di ola: 1.0-1.5 m (3-5 pia) 


* Altura di ola válido pa laman grandi 


KRALENDIK – Awe 
djárason Pedro Luis van 
Arneman ta den e pro- 
grama Herensia na Bo- 
naire.tv. E siman aki e ta 
kumpli 90 aña di edat. E 
ta nasé na Boneiru, for di 
mucha a bai biba na Kòr- 
sou. 
Luis a bin selebrá su di 
90 aña riba su isla natal. 
Durante su estadia aki a 
probechá graba tres pro- 


Luis van Arneman den Herensia 
grama Herensia kuné, den 
kua esun promé ta kumin- 
sá pasa pa 12'or di mèrdia 
na Bonaire.tv, siguí pa 
ripitishon den e dianan 
siguiente. 
Den e promé di un seri 
di tres programa Herensia 
aki Bòi Antoin, presen- 
tadó, ta papia ku Luis riba 
su infansia i hubentut den 
Rincon. 


Ayera 17 òktober, pareha Charles i Sumaira Martis a rekordá ku 46 aña pasá nan a 
drenta e boto matrimonial. Masha pabien di nan 3 yunan, tur e nietunan i bisanietu, 
Mama Ines i famia Martis- Margarita. Hopi bendishon i sigi ta un ehempel pa boso 
yunan. Den un ambiente ameno nan a risibi nan bendishon serka pastor Marc i tam- 
be gradisimentu na Dios pa Charles su salud. Un danki na zr. Jessy i sra. Theodora 
Bernabela pa nan bunita orashon tambe. 
46 aña matrimonial 

REGATA DEN MAL LUS 


KRALENDIJK 
-- 
Alrededor di 10.40 or di 
anochi riba djabièrnè 13 
di òktober a drenta notifi- 
kashon tokante un hòmber 
ku tabata bou di influensia 
i tabata sòru pa intranki- 
lidat den públiko durante 
un aktividat públiko na 
Plaza Reina Wilhelmina. 
Segun presentenan, e 
hòmber a dal un otro hòm- 
ber algun ratu promé. Na 
momentu ku polis a aserká 


Hòmber detené 


e hòmber di inisial R.R.J. di 
29 aña di edat, e tabata mus- 
tra komportashon agresivo 
i tabata zuai man den di- 
rekshon di e otro hòmber. 
E tabatin wowo kòrá, e no 
por a para riba su pianan i e 
tabata papia ku lenga pisá. 
Na momentu ku e agen- 
tenan a pidié pa papia kuné 
tokante su komportashon, 
el a nenga esaki. E agen- 
tenan a tene na su man i a 
bai kuné na un sitio alehá. 


Ora a atendé kuné tokante 
su komportashon, el a ku- 
minsá hasi difísil kontra 
di e agentenan, zuai man i 
purba kore bai. 
E agentenan a tene i 
aki el a kuminsá menasá 
i insultá e agentenan. A 
pasa over mesora pa su de- 
tenshon, pa kua el a duna 
resistensia. A deten’é pa 
buracheria públiko i pa 
resistí kontra di su deten- 
shon. 


K R A L E N D I J K - 
Ayera, 17 di òktober polis 
a topa ku un kurpa sin bida 
den un kas situá na Kaya 
Commerce. Esaki despues 
ku ‘meldkamer’ a risibí e 


Ta trata di morto natural: 
Kurpa sin bida den Rincon 


notifikashon alrededor di 
10.20 di mainta. Dòkter ku 
a bin na e sitio a konstatá un 
morto natural. Ta trata di un 
hòmber di inisial J.M., nasé 
riba 10 di desèmber 1953. 


K R A L E N D I J K - 
Miéntras komunidat di 
Boneiru i bishitantenan 
ainda ta disfrutá di ‘sa- 
bor’ di e 56 aña di Re- 
gata, tin partisipantenan 
di e kompetensia riba la- 
man ku a keda bastante 
malkontentu. A subi nos 
mesa di redakshon in- 
formashon basta fèrfelu 
tokante e karedanan riba 
laman. Un eksperensia 
ku sigur a laga un sabor 
marga atras serka algun 


persona. Segun nos infor- 
mashon tabatin iregulari- 
dat pa ku inskripshon i 
registramentu pa por par- 
tisipá na e kompetensia 
riba laman. Ta trata aki 
di e kategoria Microboat, 
e boto chikitu. “Mi no 
tin nada kontra ken gana 
pero kosnan mester ta 
hustu sí”, nos fuente a sp- 
lika. E ta bisa ku tabatin 
un persona ku a partisipá 
den e kompetensia ku Mi- 
croboat miéntras e hende 


aki tabata parti di e tim di 
organisadó. Lógikamente 
esaki ta duna un impre- 
shon straño. E persona 
aki tabata parti di e or- 
ganisashon komo bolun- 
tario i a partisipá den me- 
sun kategoria ku e tabata 
traha. Na final di e kom- 
petensia el a risibí 2 pre- 
mio, entre otro e promé 
premio. Esaki ta e boto 
Trupial ku a haña promé 
premio i e boto ku e nòm- 
ber Jessica. 


BONERIANO a aser- 
ká Lizeth ‘Liesje’ Sara- 
goza pa mas splikashon. 
Saragoza ta e organisadó 
di 
e 
kompetensianan 
riba laman. E no tabata 
sorprendí pa ku e krí- 
tika. “Ora kos ta chikitu 
e problemanan ta mas 
grandi”, el a bisa. Segun 
su splikashon na final a 
aserk’é ku e reklamo. “Mi 
a haña esaki hopi laf, nan 
mester a toka mi porta 
mesora. Asina lo mi por 
a aktua e dia ei òf na fi- 
nal di dia. Pero no ora 
resultado ta konosí, mi 
no por bai atras mas”, el 
a splika. Segun Saragoza 
no tin niun regla skirbí ku 
ta prohibí pa e boluntario 
partisipá den e kompe- 
tensia pero ku pa étika 
lógikamente esaki no por 
sosedé. 
Un kritiká basta fuerte 
ta e echo ku e ganadó di 
e kompetensia no a in- 
skribí komo partisipante. 
Miéntras a duna dos 
oportunidat pa inskribí. 
“E botonan ganadó no a 
inskribí, tampoko paga. 
Si nan a registrá djaweps 


mainta esaki no por. Ta 
masha fastioso”, segun 
nos fuente. 
Saragoza ta aklará ku 
e persona debidamente 
a registrá. “El a registrá 
pero e no a nota su bo- 
tonan. Un kapitan por tin 
4 boto den kada katego- 
ria, pues A, B, C i D. El a 
registrá e djaweps su bo- 
tonan. Esaki ta posibel” 
Sinembargo nos fuente 
ta insistí ku e trahadónan 
pues e tim organisadó 
mester a pone mas aten- 
shon pa ku e sorto di ire- 
gularidat aki. Saragoza ta 
reakshoná. Mi tin un tim 
di 25 hende ku mi ta traha 
kuné pa 20 aña kaba, no 
ta di ayera.” 
E ta sigurá ku debida- 
mente lo hasi un evalu- 
ashon. “Mi tin ku papia 
ku e ‘race director’ pa 
yega na sierto adapta- 
shon. Ami mes a nota 4 
punto pa asina por evitá 
problema ku por surgi 
den futuro. 
Esaki nos lo kompartí 
ku Kòrsou i Aruba pa- 
sombra nan tambe ta kore 
Microboat.” 


KRALENDIJK- 
De- 
botonan di e santu dr. José 
Gregorio 
Hernández 
ta 
invitá komunidat na sele- 
brashon di 55 aña di eksis- 
tensia di Kapiya ‘Centro 
Peregrinos Bonaire’. Awe, 
18 di òktober tin un no- 
bena na kapiya. Esaki ta 
kuminsá mitar di shete di 
anochi. Djaweps, 26 òkto- 
ber ta e último dia di e no- 


Selebrashon kapiya dr. J.G. Hernandez 
bena. Despues ta sigui ku 
un santu sakrifisio di misa, 
pa rekordá fecha di nas- 
ementu di dr. José Gregorio 
Hernández 
Despues di misa tin un 
bríndis pa tur presente. 
Pues for di awe nos ta war- 
da tur hende na Kaya Dr. 
J.G. Hernandez # 46 den 
Antriol pariba. 


KRALENDIJK -- 
Djasabra 21 di òktober 
FKK Animal Rescue 
Bonaire ta invitá pa un 
dia habrí ku ta tene tur 
aña. Tur hende ta mas ku 
bon biní na e lokalidat 
na Flor di Cuba 40, entre 
11’or di mainta i 3’or di 
atardi. 
E aña akí tambe por 
partisipá na e loteria kus- 
tumbrá. Pasa i gosa di e 
kompania di tur kachó i 
pushi, ku ta warda riba 
un kas ku amor. 
E dia habrí tambe ta e 
okashon perfekto pa hasi 
pregunta na e tim dediká 
di FKK Animal Rescue 
Bonaire. Dia habrí na 
FKK . 


Dia habrí na FKK 

Speransa frágil pa Bonlab 


KRALENDIJK- Ayera, 
17 di òktober trahadónan 
di Bonlab a sera porta di 
e laboratorio eksigiendo 
klaridat di gobièrnu pa ku 
nan situashon. Diputado 
James 
Kroon, 
diputado 
Jolinda Craane, presidente 
di Federashon General di 
Trahadónan 
di 
Boneiru 
(AFBW) Cherel Kwidama 
a presentá na e sitio pa un 
reunion ku e trahadónan. 
Básikamente 
e 
tra- 
hadónan aki tin dos aña 
den insertidumbre na mo- 
mentu ku Sekretario di 
Estado anterior, Maarten 
van Ooijen di Ministerio 


di Salubridat Públiko, Bi- 
enestar i Deporte (VWS), a 
disidí pa finalisá e kontrakt 


di kuido ku e laboratorio. 
VWS semper a insistí ku 
e situashon mas efisiente 
i rendabel ta na momentu 
ku Fundashon Mariadal 
(FM) ta e úniko enkargá 
ku kuido di laboratorio riba 
nos isla. Miéntras gobièrnu 
di Boneiru rotundamente 
a rechasá esaki. “Awe mi 
ta garantisá ku Bonlab ta 


keda habrí”, Kroon a bisa 
desidido. Palabranan ku 
sigur ta duna speransa pero 
alabes ta kuestioná kon lo 
logra esaki. Mirando ku no 
tin sèn riba presupuesto pa 
Bonlab i básikamente mes- 
ter di 2 mion dòler pa aña 
pa yuda e laboratorio. 
E reunion tras di porta 
será a dura kasi dos ora. 


“Diputado a garantisá e 12 
trahadónan den nan kara. 
Nos a konvensé diputado pa 
bin papia k’e trahadónan. 
Tabata un reunion dramá- 
tiko, ku hopi emoshon. Hen- 
denan ku ta yora. No por ta 
asina, ku esun ku ta manehá 
e pueblo ta para djaleu, nò”, 
Kwidama a splika. Segun 
e sindikalista e plan sosial 
ya ta riba mesa i diputado 
a garantisá sèn pa ehekutá 
esaki. “Awor nos lo firma e 
plan i ta bin ku akuerdonan 
konkreto”, el a splika. 
Apesar ku tin indikashon 
alentador pa ku eksisten- 
sia di Bonlab, tempu lo 
mustra si bèrdat Boneiru 
lo keda ku 2 laboratorio. 
Por konkluí ku e problema 
mas grandi ta keda ku 
Kuido i Hubentut Hulanda 
Karibense(ZNJCN) ta ku- 
bri 80 porshento di e entra- 
da di BonLab. 

Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 
4 ora. 
E programashon 
aki ta ripití pa 24:00. 


12.00 Herensia: 
Pedro Ludovicus van Arneman 1 
13.00 Aki Boneiru: 
Nadya Tromp 
14.30 Herensia Korsou: Angelica Gabriel 


16.00 Herensia: 
Alfred Nicasia (Nic) 
17.00 Aki Boneiru: 
Gert Oostindie 

18.00 Herensia: 

Anna Sofia Nicolaas 
19.00 BAPA: 
Jonny Leoneta 


20.00 Aktualidat: 
Fundashon Mariadal - Oncologie 
21.00 Aki Boneiru: 
Alex van Stipriaan Luïscius 
22.00 Herensia: 
Alexander Hicasio Trinidat i Bebi 
23.00 BAPA: 
Jacinto Cicilia 

ORASHON = PAPIA KU DIOS 


Skritura: Mateo 6:9-13 


“Pues, hasi orashon anto asin'aki: 'Nos Tata ku ta den shelu, 
Bo nòmber sea santifiká.” Mateo 6:9(BS) 
Hesus a siña Su disipelnan hasi orashon den e Skritura di 
awe. I esaki ta un ehèmpel pa nos tambe usa ora nos ta hasi 
orashon. 
Versíkulo 5 ta kuminsá “I ora bo ta hasi orashon,” ke men 
ku Hesus ta ferwagt di nos ku nos ta hasi orashon. Kiko ta 
orashon? Papia ku Dios, komuniká kunÉ! 
E ta habri e modelo di orashon den versíkulo 9 ku alabansa i 
rekonosementu na Dios: “Nos Tata ku ta den shelu, Bo nòm- 
ber sea santifiká.” 
Despues E ta sigui ku shete petishon na Dios Tata: 
1. 
Ku Bo reino bin (10) – Pa nos engrandesé Su Reino. 
2. 
Ku Bo boluntat sosodé (10) – Pa nos kumpli ku Su 
plan pa nos bida. 
3. 
Duna nos awe nos pan di kada dia (11) – Pidi pa pro- 
vishon diario. 
4. 
Pordoná nos nos debenan (12) – Konfesá nos 
pikánan. 
5. 
Meskos ku nos tambe ta pordoná nos debedónan 
(12) – Kumpli ku nos deber di pordoná otro. 
6. 
No hiba nos den tentashon (13) – Pidi Dios pa pro- 
tekshon kontra e enemigu. 
7. 
Libra nos for di e malbado (13) – Liberashon for di e 
trampa di e enemigu. 
E orashon ta sera ku referensia na Dios bisando: Amèn! 


Orashon tin poder! No lubidá ku Dios ta skucha i ta kontestá. 
Papia kunÉ, E ta warda bo yamada. 


Dios ta ferwagt di nos ku nos ta papia kunÉ diariamente! 


Gilda Beukenboom-Sintjago 
Produkshon PGM 


ur mèrdia 12’or ta kuminsá un programashon nobo di 


KRALENDIJK- 
Bo- 
neiru su representantenan 
na Repúblika Dominikana, 
Punta Cana a keda ofisial- 
mente instalá den e sertá- 
men di konsientisashon di 
medio ambiente i limpiesa 
di playa kual ta Belleza 
Marina International. 
I-Shilah Benita a keda 
ofisialmente instalá komo 


Sertámen ‘Belleza Marina International’: 
I-Shilah i Stephen ofisialmente instalá 


Petite Bonaire i e lo tin e 
honor di batayá kontra 10 
pais fuerte. Stephen Chiri- 
no a keda ofisialmente in- 
stalá komo Mister Bonaire, 
e tambe lo tin e honor di 
kompetí kontra 10 pais 
grandi. 
Fundashon BIATA ta 
konvensí ku dos represen- 
tantenan aki sigur lo laga 


Boneiru su nòmber resoná 
un biaha mas, mirando e 
gran impakto ku nan a hasi 
for di e "Welcome Din- 
ner". Kòrda subi Instagram 
i sigui e página Bellezamint 
pa asina Boneiru por keda 
na haltura di tur loke ta so- 
sodé ayá na punta Cana den 
e hotèl sede Caribe Club 
Deluxe Princess. 

Mi a lucha e bon lucha, mi a kore e kareda te na fin i mi a 
mantené m fe. 2 Timoteo 4:7 


I N V I T A S H O N 


Nos ta hopi gradisido pa loke e la nifikápa nos. 


Su kasá i famia ta invitá, amigu- i konosinan na un santu 
sakrifisio di misa na okashon di 


6 luna di fayesimentu di 


i 5 aña di fayesimentu di 


ku ta tuma lugá djaweps 5 òktober pa 19:30 anochi na 
misa di Coromoto na Antriol. 
Aseptá esaki komo un invitashon personal. 


¡Gracias por haber respondido mi llamado!” 09/25 


Mensaje de la Virgen Maria Reina de 
La Paz desde Medjugorje 
25 de SEPTIEMBRE de 2023 
“Queridos hijos, los invito a una oración fuerte. El 
modernismo quiere introducirse en sus pensamientos y 
robarles la alegría de la oración y del encuentro con Jesús. 
Por eso, queridos hijitos míos, renueven la oración en sus 
familias, para que mi Corazón maternal esté gozoso como 
en los primeros días cuando los elegí y la oración resonaba 
día y noche, y el cielo no permaneció en silencio sino que 
concedió en abundancia paz y bendición a este lugar de 
gracia. 


Servicios de Excelencia Victoria 
ta buska 
- personal pa limpiesa 
- all around persona pa den 
supermarket 


Pa mas inf. yama # 777-0828 


KRALENDIJK 
-- 
Riba djaluna 16 di òk- 
tober a drenta keho di 
ladronisia for di un outo 
ku tabata stashoná na 
Kaya 
Prensès 
Marie. 
Den oranan di atardi riba 
djabièrnè 13 di òktober, 
deskonosínan a bai ku un 
tas maron di marka Louis 
Vuitton ku entre otro un 
pòtmòni, pasport i kar- 
chi di banko for di den 
e outo. E outo no tabata 


Ladronisia for di outo 


na lòk. Ta investigando e 
kaso. 
Riba djabièrnè 13 di 
òktober a drenta keho di 
ladronisia for di un outo 
ku tabata stashoná na 
Kaya Gloria. Entre 6.25 
or di mainta i 2'or di a- 
tardi riba djabièrnè 13 di 
òktober, deskonosínan a 
habri e tapa di mashin di 
e outo i a bai ku e bateria 
di e outo. Ta investigando 
e kaso. 
KRALENDIJK-- Al- 
rededor di 4'or di mardugá 
riba djadumingu 15 di òk- 
tober, a detené un hòmber 
di inisial I.G.G. di 43 aña 
di edat pa manehá bou di 
influensia di alkohòl. E 
sospechoso tabata enbolbí 
den un aksidente entre dos 
outo riba Kaya Avelino J. 
(Abechi) Cecilia i a trata 
na kore bai. Na yegada di 
e patruya, a konstatá ku e 
sospechoso tabata papia ku 
lenga pisá, e tabatin wowo 
kòrá, e no por a para riba 
su pianan i su aliento tabata 
hole alkohòl. Pa e motibu 
aki a detené e sospechoso. 
Despues di un kòntròl mas 
aleu a resultá ku e no por a 


Detenshon pa manehá bou di influensia 
mustra un reibeweis bálido 
tampoko. Pa esaki el a haña 
un prosèsferbal i a bai kuné 
warda di polis pa un análi- 
sis di rosea. A konfiská e 
vehíkulo i bai warda di po- 
lis kuné. 
Den oranan di anochi 
riba djasabra 14 di òktober, 
‘meldkamer’ sentral a risibí 
notifikashon tokante shofùr 
di un pikòp ku probable- 
mente ta manehando su ve- 
híkulo bou di influensia. E 
shofùr tabata kore slengu 
riba Kaya Dr. Jose G. Her- 
nandez i a hera alkansá al- 
gun persona. Un siudadano 
ku tabata na e sitio a bai su 
tras i a logra para e vehíku- 
lo na altura di Kaya Eva. 


E siudadano a logra paga 
e vehíkulo wardando riba 
polis. 
Na yegada di e patruya a 
konstatá ku un holó fuerte 
di alkohòl tabata sali for di 
aliento di e sospechoso. E 
tabata papia ku lenga pisá, 
e tabatin wowo kòrá i e no 
por a para riba su pianan. A 
hasi un tèst di supla kuné i 
en konekshon ku e resulta- 
do, a detené e sospechoso di 
inisial J.Y.J.S. di 21 aña di 
edat pa manehá bou di in- 
fluensia di alkohòl. A hib’é 
warda di polis pa un análi- 
sis di rosea i a konsekuensia 
di e resultado a konfiská su 
reibeweis. A konfiská e ve- 
híkulo hiba warda di polis. 


K R A L E N D I J K - 
Despues di desmantelá al- 
Suela sushi despues di kita stènt 


gun stènt ku a usa durante 
Regata por nota ku e suela 
a keda shushi. Ta trata di 
stèntnan ku a usa pa bende 
kuminda, pues probable- 
mente ta trata di vèt òf 
kualke kombustibel. Tin 
e impreshon ku Selibon ta 
enkargá ku e limpiesa aki. 
BONERIANO a aserká 
Selibon ku a splika ta e 
hürdó di stènt ta responsa- 
bel pa e tarea aki. “Mester 
laga e sitio limpi manera e 
tabata promé ku a pone e 
stènt”, direktor Rudsel Lei- 
to a bisa. 
No ta kla ken ta outo- 
risá pa ku kòntròl di esaki 
i eventualmente duna un 
sanshon. 


K R A L E N D I J K - 
BONERIANO a publiká 
djaluna 16 di òktober un 
artíkulo ku e título ‘nada 
di sosten pa Regata’. Den 
e artíkulo aki un siudada- 
no a krítiko e echo ku no 
a sostené bandanan lokal 
pa medio di ta den e ‘Vip- 
room’. Tambe e tabata bas- 
ta kritiko tokante e parada 
di nashon no tabatin un 
bandera di Hulanda. 
Awor un siudadano ta 
reakshoná riba e artíkulo 
aki riba deskribí. E nòm- 
ber di e siudadano ta ko- 
nosí serka nos redakshon. 
“Mi a lesa e artíkulo i real- 
mente mi no ta di akuerdo 
kuné! Djasabra mi tabata 
den playa, Bonerianonan 
so, anto e ‘vibe’ tabata 
asina malu mi tabata sinti 
manera mi ta na Kòrsou”, 
el a skirbi pa medio di un 
imeil. 


Siudadano ta reakshoná: 
“Dikon krea mas odio?” 


Mas aleu el a pun- 
tra dikon krea mas odio, 
dikon skirbi palabra malu 
i ku no ta bèrdat. “Dikon 
bosnan nunka ta papia 
palabranan positivo? Ban 
dilanti huntu? Papia ku 
gobièrnu 
direktamente 
nan mester hasí algu tòg? 
Dikon krea un guera, nos 
mester ta kontentu ku 
nos no tin un guera real 
mané na Israel i e horor ei 
hamas. No tur makamba 
ta malu! No tur makamba 
ta horibel, no tur makam- 
ba ta mesun kos. I no tur 
ta hasi fèrfelu! Mi ta sinti 
mi diskriminá, dia tras di 
dia i mi a kansa. 
Henter mi famia a nase 
na Kòrsou, mi dos yu a 
nase na Boneiru i mi ta 
orguyoso. E dos islanan 
tambe ta nos kas! Tambe 
di otro kulturanan”, el a 
terminá. 


Pedisa Spa Center 


ta buska 
- manicurista 


Pa mas inf. yama # 
717-4111/ 781-4111 

KRALENDIJK – E 
grupo di hóben na Boneiru 
ku ta buska ayudo inde- 
pendiente pa problemanan 
mental ta krese, Mental 
Health Caribbean (MHC), 
ta mira. Tòg e orga- 
nisashon ta pensa ku ainda 
hopi hóben ta keda pafó di 
imágen. Esaki di akuerdo 
ku un publikashon di Ret 
Karibense, skirbí pa Marit 
Severijnse. Segun Herman 
Atsma, lider di tim di e se- 
shon di mucha i hubentut, 
pa hopi tempu hóbennan 
ku keho mental no a haña 
sufisiente kuido. Mundi- 
almente bo ta mira ku 5 
porshento di e hóbennan, 
un 250 asina na Boneiru, 
tin mester di kuido di salú 
mental. Aki nan tabatin un 
sorto di deskuido, pues nos 
no tin un gran parti ainda 
den imágen. 


Mas fuerte ku Hulanda 
Mental Health Carib- 
bean ta eksistí desde 2017. 
Promé ku e tempu ei sporá- 
dikamente algun biá pa luna 
un sikiater tabata bula bini. 
Esaki no tur biá ta pone un 
tratamentu amplio ku kisas 
tabata nesesario. 
Banda di esei, bo ta 
mira ku e problemátiko ta 
mas fuerte ku na Hulanda, 
Atsma ta konta. E situashon 
di famia ta mas kompliká, 
muchanan ku debí na po- 
bresa mester drumi huntu 
ku mayornan den kama, 
mester salba nan mes pa- 
sobra mayornan tin mas ku 
un trabou, kasnan chikitu 
kaminda e sirkunstansia- 
nan tampoko no ta optimal, 
òf violensia doméstiko. 
Sikólogo Eline Young ta 
rekonosé esaki: “Komo yu- 
dansa di ayudo bo tin tam- 
be tiki posibilidat pa hasi 
e situashon mihó. Esaki ta 
hasié èkstra fèrfelu.” 


VACATURE 


De organisatie: 
De Fundashon Kuido pa Personanan Desabilita (FKPD) is een zorginstelling voor mensen met 
een verstandelijk c.q. fysieke beperking op Bonaire. FKPD telt 65 medewerkers en 95 cliënten 
verdeeld over verschillende afdelingen. 
De instelling omvat onder meer een activiteitencentrum, woonvoorzieningen, waaronder 2 
trainingshuizen voor LVB’ers en een dagbesteding voor kinderen, volwassen en een naschoolse 
opvang voor kinderen. 


SOCIAAL WERKER (M/V) 
0.6 - 0.8 fte 
Functie: 
Het bieden van materiële en immateriële begeleiding aan cliënten en hun familie met 
psychosociale, emotionele en/of materiële problemen. Alsmede het bieden van dergelijke 
begeleiding aan onze medewerkers. 


De functie-eisen: 
· 
In het bezit zijn van een diploma MBO – Sociaal maatschappelijk dienstverlener niveau 
4 en/of vergelijkbare opleiding en ervaring. 
· 
Ondersteunt cliënt/naast betrokkenen bij het voeren van de regie (huisbezoek/ 
· 
werkbezoek) 
· 
Verricht personeelsbegeleiding op (psycho) sociaal vlak 
· 
Heeft inzicht in de opname procedure en neemt een intake af met aangemelde client 
en naasten. 
· 
Onderhouden van netwerk met andere zorginstellingen zoals MHC, ZW-groep, EOZ, 
AKSESO, SGB, ZJCN, CJG etc.) 
· 
Beheert de wachtlijst van potentiële cliënten 
· 
Speelt een belangrijke rol bij het organiseren van collectieve betrokkenheid van ouders 
en naasten 
· 
Neemt deel aan het Multidisciplinair team 
· 
Relevante werkervaring in de zorg is een vereiste 
· 
Liefde hebben voor het begeleiden van verstandelijk gehandicapte personen. 
· 
Zelfstandig en in teamverband kunnen werken. 
· 
Kunnen omgaan met agressie en conflicten 
· 
Bereid zijn om bijscholingsprogramma’s te volgen. 
· 
In het bezit zijn van een geldig rijbewijs (B). 
· 
Kennis van papiamentu is een prioriteit 


Wat bieden wij: 
· 
Arbeidsvoorwaarden conform CAO FKPD. 
· 
Het salaris is afhankelijk van (werk)ervaring en opleiding. 
· 
Secundaire arbeidsvoorwaarden zoals vakantietoelage en eindejaarsuitkering 
· 
De arbeidsovereenkomst wordt in de eerste instantie voor 1 jaar geboden met de 
intentie deze daarna te verlengen. 
· 
Indien van toepassing, worden ticket- en verhuiskosten in samenspraak met het 
FKPD vergoed. 


Informatie: 
Wilt u meer informatie over Fundashon Kuido pa Personanan Desabilita dan kunt u de 
website bezoeken: www.fkpd.org 


Procedure: 
Belangstellenden kunnen reageren tot en met 31 oktober 2023. De sollicitatie (brief en CV 
in één document) kan verstuurd worden naar het volgende e-mailadres: afdeling HR, 
hr@fkpd.org 
Voor inhoudelijke vragen over de vacature kunt u contact opnemen met mevrouw drs. Edilse 
Goeloe, directeur, edilse.goeloe@fkpd.org 


Hopi ta keda pafó di imágen 
Ketu bai mas hóben ta buska ayudo síkiko 


Keho di trouma 
Young ta yuda hóbennan 
ku diferente problema men- 
tal, pero keho di trouma e 
ta mira bini dilanti serka 
hopi hóben. Por ehèmpel 
pasobra nan ta eksperen- 
siá violensia doméstiko, òf 
maltrato seksual. 
Young ta mira tambe 
un diferensia entre mucha 
hòmber i mucha muhé. 
Serka mucha muhé ta trata 
mas tantu di problemanan 
ku nan mes ta enbolbí nan 
den dje, manera kehonan 
di propio imágen. Serka 
mucha hòmber bo ta mira 
esaki ta bini dilanti pri- 
meramente den problema 
di komportashon. “Algun 
di nan ta bini den prob- 
lema, pasobra nan a nase 
den pobresa. Algun di nan 
tin di aber ku problema ku 
kuminda. Pero bo por pen- 
sa tambe por ehèmpel riba 
muchanan ku ta muda pa 
aki nan ku ta haña kehonan 
depresivo, pasobra nan tin 
difikultat pa haña konek- 
shon. Òf serka hóbennan ku 
outismo ku riba nan manera 
tin difikultat ku kontakto 
sosial,” Young ta bisa. 
Un situashon instabil na 
kas ta sòru ku muchanan ta 
bai sufri mas lihé den des- 
balanse, Atsma ta bisa. E 
ora ei hopi biá ta kuminsá 
ripará e problemanan, pa- 
sobra nan komportashon ta 
bira ekstremo. 


Inisiativa 
Young ta mira ku ketu 
bai mas hóben mes ta tuma 
e inisiativa pa buska yu- 
dansa. Esei e ta haña un 
bon desaroyo. I tin biá nan 
ta puntra tambe sí un ami- 
ga tambe por bini, esaki ta 
hopi bunita. 
Tòg Young ta mira ku 
e bèrgwensa den mayoria 
kaso ainda ta grandi. Hopi 


hóben tin miedu pa stigma- 
tisashon. 
“Despues hopi hende ta 
haña ku mi ta loko, pasobra 
mi a bai sikiatra.” 
Nos ta mira ainda ketu 
bai ku hendenan ku te na 
último momentu ta buska 
yudansa, Atsma ta bisa. 
Te na e momentu numa 
si realmente nan no por 
mantené mas òf sí skol di- 
sidí. 


Mayornan no ta presentá 
Di ougùstùs te òktober 
na Boneiru ta duna kurso 
pa mayornan por rekono- 


sé kehonan mental serka 
hóbennan. Buska yudansa 
pa kehonan sikiátriko aki 
nan no ta bai di mes kom- 
pará ku Hulanda. 
Sí un mucha kibra pia, di 
mes nan ta bai ku nan yu un 
dòkter, pero un parti grandi 
di e mayornan no ta presen- 
tá na seshonnan di terapia 
ku nan yu, Atsma ta bisa. 
Esnan ku no ta presentá 
ta prinsipalmente mayor- 
nan ku mester mantené hopi 
bala den aire òf ta dudoso, 
pero bo tin mester tambe 
realmente konsientisashon 
di mayornan, segun Young. 


Kiko tin mester 
Na 2022 mas orga- 
nisashon di ayudo a keda 
ubiká bou di e nòmber Sen- 
tro Akseso Boneiru. Esaki 
mester bira mas kla pa asina 
hóbennan mas fásil por pidi 
ayudo, Young ta haña. Pero 
esaki tin mester di tempu. 
Tambe mayornan mes- 
ter 
bini 
anteriormente 
den imágen, pa asina por 
yuda e muchanan. Esaki 
ta evitá problema ma edat 
mas grandi. Pero esaki ki- 
sas mester ainda sí un ge- 
nerashon promé ku e por 
funshoná, segun Atsma. 


Cuedi Services B.V. 


ta buska 
1 schilder stukadoor 


- mester tin 3 aña di eksperensia 


Pa mas inf. yama telefòn # 785-7384 

Mi tin miedu di pasa den bario 
di Amboina Tonchi.... 
Awèl si, Yurick ta kapas di bai 
vèlt ku nos i uza nos pa bala.... 


interesante mi ta topa. 
Por ehèmpel e storia ku 
ta sigui 
*** 
E ta sosodé hopi bes. I 
djadomingu mainta el a 
sosodé ku mi. M’a bai 
misa ku un karson na 
kua ainda tabata kologá 
un pida etikèt indikando 
sais di e karson ku mi 
tabatin na mi kurpa. Mi 
no tabata e promé ni úl- 


DEN PASONAN DI BÒI 


E dianan aki mi ta 
den proseso di ‘ruim 
op’, tantu kos tangible 
komo intangibel, den 
kas, na ofisina di FuHi- 
KuBo, den kònteiner, 
pero tambe den kòm- 
piuter. E parti di kòm- 
piuter ta enserá artíku- 
lonan ku mi a skirbi 
den mi kolumnanan 
2Palabra, Salu di Bida, 
B.A. etc. Ta hopi kos 


E rúbrika aki no ta kos di tur dia den BONERIANO. Ta ora mi tin tempu, 
gana i tópiko pa skirbi ariba e ta sali. E tres elementonan aki ta hunga un 
ròl den salimentu di e rúbrika aki. E ta mas tantu un kos pa tene mi okupá, 
pa no lubidá e arte di skirbimentu. Tene tambe e dedenan fleksibel. Tene 
e tinu bei, purba pa no kai den ripitishon. 


timo persona ku ta pasa 
den e eksperensia aki. 
Djadomingu mainta m’a 
estrená un karson djins 
Wrangler ku m’a kum- 
pra durante un bishita 
resien na Merka. Mi tin 
un amor grandi pa kar- 
son djins. Ta den djins 
mi ta sinti mi mes mas 
kómodo. 
Promé ku m’a bisti e 
karson, m’a listra bon 
pa kita tur e etikètnan 
ku normalmente ta bin 
pegá na paña nobo. 
Etikètnan ku ta indiká 
prèis di e paña, marka 
i midí. 
Na un di e sakunan di 
karson patras m’a kita 
un pida kartòn riba kua 
e prèis di e karson i 
tambe su marka tabata 
skirbí. M’a kere ku mi 
tabata kla i a kue ka- 
minda di misa. 
Despues di misa Eri- 
ka, mi ruman muhé, a 
hala mi un banda sùit 
di misa i a pidi mi pa 
laga e tira un bista na 
mi pia di karson banda 
drechi, pasobra na mo- 


mentu ku mi a bai risibí, 
el a mira algu straño. I 
e “algu straño” ku el a 
mira, segun el a bin kon- 
statá, despues di a mira 
mi karson dj’aserka, ta- 
bata un repi di papel 
transparente 
di-plak 
riba e pia di karson, in- 
dikando e midínan ko- 
respondiente na esaki. 
M’a haña un bèrgw- 
ensa grandi, pasobra 
meskos ku Erika a mira 
e papel aki di-plak na 
mi karson, tur otro hen- 
de den misa tambe lo a 
mir’é. 
Pero Erika a trankilisá 
mi, bisando ku kisas, 
meskos ku e mes, e 
otro 
hendenan 
den 
misa djadomingu main- 
ta lo a kere ku ta un kar- 
son estilo modèrno, ku 
un adorno na e pianan, 
mi tabatin bistí. 
Danki Dios no tabatin 
mashá hende den misa 
e mainta ei, di manera 
ku tòg mi a skapa un 
tiki. Pero ya, no laga di 
tabatin hende ku a mira 
mi karson meskos ku 
Erika, mi ruman, ku su 
wowonan atento. 
No ta e promé bes ku 
mi a pasa den e tipo di 
eksperensia aki. 
Ami sigur, ku ta rekono- 
sé den mi mes un tipo 
di “profesor distraí”, ta 
bira fásilmente víktima 
di e situashonnan aki. 


Sa sosodé por ehèm- 
pel ku mi ta bisti flanèl 
dilanti-patras òf te asta 
banda robes. Anto no 
intenshonal, konside- 
rando ku tin hende ku 
sa bisti kamisa banda 
robes pa kore ku spiri- 
tu malu. Ami no ta kere 
den e pantomina ei. 
Mi ta kere ku spesial- 
mente durante santu 
sakrifisionan di misa di 
Pasku di Nasementu, 
den desèmber, hopi 
hende ta bai misa ku 
paña nobo. 
Esei a bira kaba un 
tradishon. I mi ta kòrda 
bon ainda kon, tempu 
ku mi tabata sirbi misa 
na 
Coromoto, 
hopi 
bes por a mira etikèt 
di prèis ku hendenan 
a lubidá di kita for di 
kamisa, karson, blusa, 
shimis i sombré. 
En todo kaso, loke a 
pasa djadomingu úl- 
timo ta pone ku den 
futuro lo mi mester ta 
un tiki mas kouteloso 
na momentu di bisti un 
paña nobo. 
Danki Dios ta mashá 
poko bes mi ta kumpra 
paña nobo, di manera 
ku lo bai dura awor 
basta tempu promé ku 
e posibilidat ta eksistí 
ku lo mi pasa den un 
eksperensia 
fastioso 
asina. 


DEN P 
DEN P 


E rúbrika aki no ta kos di tur dia den BONERIANO. T 
E rúbrika aki no ta kos di tur dia den BONERIANO. T 
gana i 
gana i 
DEN PASONAN DI BÒI 
DEN PASONAN DI BÒI 


E rúbrika aki no ta kos di tur dia den BONERIANO. T 
E rúbrika aki no ta kos di tur dia den BONERIANO. T 


skirbi ariba e ta sali. 
skirbi ariba e ta sali. 


ASONAN DI BÒI 
ASONAN DI BÒI 


E rúbrika aki no ta kos di tur dia den BONERIANO. Ta ora mi tin tempu, 
E rúbrika aki no ta kos di tur dia den BONERIANO. Ta ora mi tin tempu, 


ariba e ta sali. E tres elementonan 
ariba e ta sali. E tres elementonan 
ASONAN DI BÒI 
ASONAN DI BÒI 


a ora mi tin tempu, 
a ora mi tin tempu, 


tres elementonan aki ta hunga 
tres elementonan aki ta hunga 


Erika mi ruman na edat hoben, di felis memoria. 

KRALENDIJK 
– 
Dulia (Du) Dortalina a 
fayesé 
djaluna 
anochi 
na Hulanda, na unda e 
tin hopi aña ta biba. Du 
tabata un persona hopi 
konosí riba e Boneiru di 
dékadanan sinkuenta, se- 
senta, setenta i ochenta. 
Despues el a biba na Hu- 
landa. 
Du a nase, lanta i biba 
na Antriol komo úniko 
yu di Kechi i Lita Dor- 


Du Dortalina a fayesé 


talina. El a traha komo 
maestra na Maria Goretti 
Bewaarschool huntu ku 
entre otro Sophia (Duchi) 
Theodora-Christiaan. 
Du tabata hopi aktivo 
tambe den añanan sesenta 
komo lider di AMG, gru- 
po di scouting pa mucha 
muhé. Den añanan seten- 
ta Du a habri e sentro di 
yoga Cit Ananda. Su nòm- 
ber di maastro di yoga ta- 
bata Dayananda. 


Du na man drechi huntu ku Gabriela (Shon Ye) 
Janga na e sentro di Liga Inmaculada Concep- 
cion, ku despues a bira Sentro di Yoga Cit Ananda. 


KRALENDIJK 
-- 
Despues ku pueblo boneri- 
ano por a disfrutá un siman 
largu di Regata, situashon 
a bai bèk na normalidat i 
den rutina kotidiano. Un 
problema ku ta manifestá 
su mes awor ta e limitashon 
di parkeo den Playa, pa mo- 
tibu ku te ainda no a kta e 
stènt kantu di laman. 
Tres dia a pasa mien- 
trastantu i pabou di Passan- 
grahan i den besindarrio 
ketu bai tin stènt poné riba 
lugánan destiná oa outo. 
Den pasado tabata kita 


Regata a pasa, pero stèntnan t’ei ketu bai 


e stèntnan asina e aktivi- 
datnan kaba. Lastu tempu 
sinembargo a bira kustum- 
ber ku stèntnan ta keda 
para pa par di dia. Tin hasta 
pa bai kontra siguiente ak- 
tividat. 
Boneiru ta desaroyando 
i kresiendo, sin ku gober- 
nashon ta para ketu pa dre- 
cha infrastuktura. 
Prinsipal ta pa buska 
solushon pa parkeo den Pla- 
ya. Na lugá di amplia lugá 
pa por parker outo, ta limitá 
bishitantenan di Playa haña 
lugá di parkeo. 


KRALENDIJK- Últimamente por nota vários inisiativa pa limpia i mantené e roinan 
riba nos isla. E potrètnan ta ilustrá na momentu ku ta limpia e roi di Gurubu. 
Ta limpia roi di Gurubu 

Entrega premio Regata 

Entrega premio Regata 

KRALENDIJK -- Si- 
man pasá Wardakosta ta- 
bata aktivo na Boneiru en 
konekshon ku Regata 2023. 
Regata ta dura un siman 
largu i e aña aki a kuminsá 
for di 7 di òktober i a klou- 
surá djasabra último dia 14 
di òktober. 
A klousurá e evenemen- 
tu ku un Boat Party. E Re- 
gata riba laman a kana bon, 
durante kua e parti mas 
grandi di e botonan presen- 
te i tambe bishitantenan a 
mantené nan mes na regla. 
Durante e Regata War- 
dakosta, den kolaborashon 
ku 
sosionan 
stratégiko 
di 
e 
‘Multidisciplinaire 
Maritieme Hub Bonaire 


Kontròlnan durante Regata a kana bon 


(MMHB)’, a kontrolá un 
total di 57 boto. Durante 
e kontròlnan aki e tim di 
MMHB mester a traha un 
prosèsferbal pa un boto i un 
seadoo, pa motibu ku nan 
no tabatin dokumentunan 
korekto di nan boto na òrdu 
i nan no a registrá debida- 
mente pa biaha di Kòrsou 
bai Bonaire. 
Ámbos boto despues 
di kòntròl mester a nabegá 
mes ora bèk pa Kòrsou. 
Masoménos 100 boto a par- 
tisipá na e konosido Boat 
Party di e Regata e aña aki. 
E evenementu aki a tuma 
lugá serka di Kralendijk i 
a konkluí sin insidente di 
mashá importante. 


Entrega di petishon 
solamente pa medio di sita 


No ta posibel mas pa entregá petishon durante e dianan di 
servisio sin sita (djamars i djárason). Lamentablemente a surgi 
situashonnan indeseá i hende ta hasi mal uso di e dianan ku ta 
duna servisio sin sita. 


Bo ke entregá un petishon? E ta posibel solamente pa medio di 
sita. Bo por traha un sita via +599 715 8330 òf via e-mail na 
IND@RijksdienstCN.com. 


Bishitá www.rijksdienstcn.com pa haña mas informashon 
tokante IND. Aki tambe bo por haña e orarionan di ofsina. 

Awe lo mi ta felis 


Awe “lo mi ta felis”, lo mi ranka di mi mente tur pensamentu 
tristu; lo mi sinti mi mes mas alegre ku nunka i lo mi no la- 
mentá di nada. 
Lo mi trata na ahustá mi na e bida; lo mi akseptá mundu 
manera e ta i lo mi adaptá mi mes na dje. 
Si sosodé algu ku ta disgustá mi, lo mi no lamentá ni mortifiká 
mi mes. 
Lo mi gradisí pasobra el a sosodé, pasobra asina 


El a pone mi boluntat di ser felis na prueba. 
Awe lo mi ta doño di mi aktonan, di mi nervionan, di mi pen- 
samentunan, di mi impulsonan. 
Pa triunfá mi tin ku tin dominio di mi mes. 


Awe lo mi traha di forma alegre, poniendo entusiasmo i pas- 
hon den tur kos, lo mi hasi di mi trabou un divershon. 
Lo mi komprobá ku ami ta kapas pa traha ku alegria. 
Lo mi no pensa den frakasonan. Si e personanan na kende mi 
tin afekto i ta stima ta despresiá mi, lo mi komprendé nan i 
duna nan mas afekto. 


Awe lo mi ta agradabel. Si mi kuminsá na kritiká un persona 
lo mi bira tristu i amargá, lo mi kambia e krítika pa elogio. 
Tur persona tin nan defekto i nan virtutnan. Lo mi lubidá e 
defektonan i lo mi konsentrá mi atenshon den su virtutnan. 
Awe lo mi evitá kòmbersashonnan i diskushonnan desagrad- 
abel. 


Mi ta bai na eliminá dos defekto: hansha i duda. 
Awe lo mi biba ku kalmu, ku pasenshi, pasobra hansha ta 
enemigu di un bida felis i triunfante. 
Lo mi no permití ku hansha ta kansa mi, ni ku ta sin pasenshi 
ta molestiá mi. 


Awe lo mi tin konfiansa den mi mes; 
Awe lo mi konfrontá tur problema ku desishon i kurashi, lo 
mi no laga ningun pa mañan. 


Lo mi no tin miedu di nada ni di ningun hende. 
Lo mi aktua di moda balente, futuro ta pertenesé na ami, 
lo lubidá tur lo desagradabel di pasado. 
Awe lo mi tin konfiansa den ku e oportunidatnan 
ta ser produsí dor di esnan ku ta lucha i traha. 
Awe lo mi gradisí Dios e alegria i felisidat ku E ta regalá mi. 


Lo mi no envidiá esnan ku tin mas sèn, mas beyesa òf mas 
salú ku ami; lo mi konta mi biennan i no mi malunan; lo mi 
kompará mi bida 
ku esnan di otronan ku ta sufri mas. 


Lo mi trata na resolvé e problemanan di awe. 
Futuro ta resolvé su mes, destino ta pertenesé na esnan ku ta 
lucha. 
Awe lo mi tin un programa pa realisá, si mi keda sin hasi algu, 
lo mi no desesperá, pero lo mi purba na kab’é ku tur e medi- 
onan awor ku mi por i ke hasié. 


Lo mi no pensa den pasado, lo mi no warda renkor na ningun 
hende, lo mi praktiká e lei di pordon. 
Lo mi asumí mi responsabilidatnan i lo mi no tira kulpa di mi 
problemanan riba otro personanan. 
Awe lo mi komprobá ku ami ta esun responsabel di mi desti- 
no i ami a skohe e forma di biba. 


Awe lo mi hasi bon na un persona, pero na ken? 
kisas na mi mes. Lo mi buska algun persona 
pa hasié sin ku nan lo deskubrié. 
Lo mi ta kortes i generoso. 
Lo mi trata na paga malu ku bon. 
Ora anochi yega lo mi komprobá 
Ku mi bon akshonnan ta premiá mi 
ku un dia di pleno felisidat. 
Awe lo mi ta felis! 


Amistat òf hustisia? 


Outor: Pader Fernando Pascual 


Ta resultá straño kon- 
traponé amistat i hustisia. 
Kaminda no tin hustisia, no 
por tin amistat, i kaminda tin 
amistat, tambe tin hustisia. 
Sin embargo, den un teksto 
di Aristóteles ta afirmá 
klaramente ku gobernante- 
nan ta promové amistat mas 
ku hustisia, pues amistat ta 
uni siudatnan, i e meta aki 
ta prioritario respekto di 
hustisia. Inkluso e filósofo 
aki a yega na bisa ku si hen- 
denan ta amigu, “no tin nin- 
gun nesesidat di hustisia, 
pero, maske siendo hustu, 
nan mester di amistat si”; 
maske despues el a añadí 
“parse ku hustu ta esnan ku 
ta mas kapas di amistat” (cf. 
Ética nicomáquea VIII 1, 
1155a21-29). 
Seguramente Aristóteles lo 
por a splika nos e teksto 
aki di un moda magistral. 
Laga nos purba, ku pèrmit 
so di e pensadó griego aki, 
hasi algun reflekshon ku, 
laga nos spera, por sirbi den 
nos dianan. 
Den algun sosiedat di nos 
tempu abundá e leinan, tan- 
tu na nivel nashonal komo 
na nivel internashonal. Hopi 
shen, míles di reglanan ta 
buska pa promové e armo- 
nia entre personanan i 
pueblonan. Pero, e leinan ta 
basta p’asina ku e personan- 
an ta sinti nan mes uní bou 
di nan? 
Mas ayá di e leinan, kohes- 
hon di un grupo humano 
radikal den e lasonan ku ta 
uni personanan bou di nan 
mes. E lasonan aki por ta di 
sanger, òf di konvikshonnan 


komun, òf di ideanan religioso, 
òf di prinsipionan polítiko. 
Konforme e lasonan sea mas 
firme i sano, e unidat di un 
pueblo lo ta garantisá i e ko- 
mbibensia lo ta muchu mas fá- 
sil. Aki nos por puntra nos mes 
si e gobernantenan di nos tem- 
pu ta buska na promové e ko- 
heshon sosial òf simplemente ta 
limitá nan mes na establesé 
reglanan ku ta satisfasé 
mayoria, òf ku ta permití un ko 
eksistensia mas o ménos sere- 
na entre personanan ku tin idea 
i prinsipionan heterogéneo. 
Nos ta pone e pregunta dilanti 
un di e temanan mas importante 
pa e bida sosial: ta posibel logra 
ku un nashon ta biba den ar- 
monia entre su miembronan 
simplemente ku reglanan di ko- 
mbibensia rekohé den su lein- 
an i eksigí dor di tribunalnan? 
No ta kisas mas importante 
promové ideanan bon i bálido 
ku ta permití un sintonia mas 
profundo i kompletu entre 
kurasonnan? 
Algun hende lo ophetá, ku ra- 
son, ku den pasado i tambe, pa 
desgrasia, den presente, a pro- 
mové e koheshon sosial for di 
ideologianan deformá, manera 
esnan ku ta defendé rasismo òf 


esnan ku ta elevá na un “pueb- 
lo” o nashon en kontra di otro 
miembronan di e sosiedat. E 
tipo de koheshonnan por krea 
strukturanan ku sierto unidat 
sosial, pero den profundidat ta 
basá den inhustisia, pues nan no 
ta respetá e derechonan funda- 
mental di kada ser humano. 
Ta bira nesesario, e ora ei, hasi 
un pregunta esensial: kon haña 
amistatnan sano entre miembro- 
nan di un siudat, di un region, di 
un Estado, di henter mundu? 
Únikamente for di un reflekshon 
korekto tokante hende i su 
dignidat, tokante derechonan 
fundamental ku mester ser res- 
petá, i tokante prinsipio e ide- 
anan ku ta promové e berdad- 
ero unidat i armonia entre tur 
hende. Aki ta surgi e diskrepan- 
sianan: kual lo ta e prinsipio i 
ideanan aki ku ta promové i 
protehá e armonia i amistat en- 
tre sernan humano? 
Nos no ta biba den un mundu 
“politeista”, segun un ekspres- 
hon tin bia den moda, den kua 
kada persona ta asosiá su mes 
ku su grupo i ta separá su mes 
di esnan ku ta pensa i aktua di 
otro manera? 
Nos por laga e liñanan aki asi- 
na, manera un bista general, den 
kua por saka un konklushon 
importante: si den un grupo hu- 
mano no tin berdadero unidat 
pasobra no ta eksistí entre su 
miembronan amistatnan bon 
edifiká, e tarea mas urgente ku 
e polítikonan i tur miembronan 
di e sosiedat tin nan dilanti ta 
konsistí den buska ideanan sano 
ku ta promové tal amistatnan, 
lokual ta bal muchu mas ku míles 
di leinan i ku desena di polis vig- 
ilando den kada skina... 


Di Bintiocho Djadumingu Siklo A 

ITALIA – E servisio di 
detekshon finansiero Ita- 
liano a arestá 58 hende na 
Italia i Spaña. E sospecho- 
sonan lo ta forma parti di 
un netwerk kriminal inter- 
nashonal i a detené nan riba 
sospecho di kontrabanda di 
droga, labamentu di plaka i 
froude. 
E sospechosonan lo ta 
traha huntu i ta prosedente 
di Spaña, Italia, Albania 
i China. Sigur 400 agente 
di polis finansiero a hasi e 
entradanan na 96 lokalidat 
na Italia. Na Spaña i Suisa 


Italia ta arestá 58 hende pa trafikashon di hende 


tambe a tuma lugá entrada 
hudisial. 
Diferente unidat di po- 
lis a pone beslag riba 129 
mion euro na produkto, kas 
i empresa. Tambe a tuma 
9 mion euro na plaka kèsh 
den beslag. 
Durante 
su 
investi- 
gashon, e servisio di de- 
tekshon finansiero a kai 
riba un sistema di pago 
Chines, ku ta pará lòs for di 
bankonan tradishonal. Via 
di e negoshantenan di plaka 
Chines akí tabata laba plaka 
di droga an Spaña i Italia. 


PEKING – Presidente 
Rusiano, Vladimir Poetin, a 


Promé bishita desde invashon na Ukrania 
Poutin na China 


yega Peking pa un enkuen- 
tro ku su kolega Xi Jinping. 
Esaki ta e promé bishita di 
Poetin na China desde ku 
su pais a kuminsá ku guera 
kontra Ukrania na febrüari 
aña pasá. 
Na mart Korte Penal In- 
ternashonal na Den Haag a 
keha Poetin pa deportashon 
obligatorio di muchanan 
for di e partinan okupá di 
Ukrania. Desde e keho ei, 
Poetin kasimente no a biaha 
mas for di su pais. Anterior- 
mente e luna akí el a bishitá 
sí e presidente di Kirgizië. 
E enkuentro ta pará den 
lus di un konferensia tokan- 
te un ruta nobo di ret di gas. 


Esaki ta un proyekto di 
infrastruktura 
mundial- 
mente, kaminda otro pais- 
nan ta pone haf, kaminda 
i aeropuerto ku ta konektá 
e deseonan Chines, kon- 
sistiendo awor dies aña. 
Poetin i Xi lo papia to- 
kante 
nan 
koperashon 
ekonómiko kresiente, ko- 
perashon riba e tereno di 
energia, teknologia i asun- 
tunan finansiero. 
China e último añanan 
ketu bai a bira un partner 
di negoshi importante di 
Rusia. 
Probablemente 
Poetin 


ke haña aprobashon di Xi 
pa por terminá ‘Power of 
Siberia 2’. 
Esaki ta un ret di pipa 
enorme ku e ke konstruí 
duars dor di Mongolia. Ku 
esaki Rusia lo suministrá 
50 miar meter kúbiko di gas 
mas pa aña na China. 
Xi na mart e aña akí ai- 
nda tabata na Mòsku, djis 
despues di e keho na Korte 
Penal. El a invitá Poetin e 
tempu ei pa bishitá China 
pa e konferensia ku ta tuma 
lugá e siman akí. Poetin an- 
teriormente a bishitá e kon- 
ferensia ya na 2017 i 2019. 


MERKA – E èks pre- 
sidente Merikano, Donald 
Trump, no mag ekspresá 
su mes mas públika- 
mente tokante e deman- 
dantenan, posibel testigu 
i trahadónan di Korte. 
Esaki un hues federal a 
disidí den e kaso penal 
den kua a keha Trump pa 
intentonan pa manipulá e 


Tokante manipulashon di elekshon 
Trump ta haña prohibishon pa papia den kaso penal 


resultado di elekshon na 
2020. 
E hues, Tanya Chut- 
kan, a bisa ku Trump 
por ekspresá su mes riba 
e ministerio di hustisia i 
por bisa ku e kaso den su 
bista no ta polítikamente 
motivá. 
Pero segun e hues, e 
èks presidente no por di- 


rigí su mes mes kontra 
hendenan den e kaso. 
Segun Chutkan esaki 
ta konta pa tur hende ku 
a demandá. 
Sí Trump no mantené 
su mes na e kondishon- 
nan, no ta ekskluí san- 
shon. 
E no a indiká ki tipo 
kastigu asina por ta. 

STATIA/SABA/ST. MAARTEN 


THE BOTTOM -- Saba 
Volleyball Association ta 
felisitá e atletanan yòn ku 
a representá Saba na ECVA 
U23 Male & Female Cham- 
pionship na Dominica i 
Britisch Virgen Islands. 
E asosashon ta konfia ku 
e eksperensia akí a inspirá 
dedikashon, disiplina i un 


Saba Volleyball Association ta felisitá ekiponan 


fokùs riba mehorashon di 
abilidatnan di vòlibòl 
E asosashon sa ku e 
eksposishon pa e komuni- 
dat di vòlibòl akí, ta amplia 
e atletanan su konosementu 
di wega i pashon pa vòlibòl. 
E no ta solamente tokan- 
te wega ku nan a hunga, e 
ta tokante e eksperensianan 


ku nan ta generá, e amistat- 
nan ku nan a sera, e abili- 
datnan ku nan a generá i 
memorianan ku nan a krea 
huntu ku e biahe akí. 


ORANJESTAD (EUX) 
– Statia na nòmber di Hu- 
landa ke bai Eurovisie 
Songfestival. 
Artista 
i 
bombero, Gerson Herrera, 
di 26 aña a manda dos kan- 
sion pa e selekshon nasho- 
nal. Ku esaki e ta e promé 
entrega nunka anterior for 
di Karibe Hulandes. 
Den un artíkulo publiká 
pa Ret Karibense, skirbí pa 
Marit Severijnse, ta amplia. 
Herrera a nase na Saint- 
Martin i ku su 12 aña el a 
muda pa Statia, e isla ka- 
minda realmente e ta sinti’é 
na kas. Su mama a kumpra 
un keyboard pa su mes. 
“Pero momentu ku un dia el 
a mirá mi ta mishi ku e in- 


Statia ke bai Eurovisie Songfestival 


strumènt, el a siñá mi toka. 
Despues mi mes a siña hopi 
kos.” 
Riba pregunta ki dia el 
a pensa ku e ke partisipá 
na Eurovisie Songfestival, 
Herrera a kontestá: “Dos 
siman promé ku e deadline 
mi a haña un tep. Real- 
mente mi no tabata sa nada 
ainda. E tempu ei mi tabata 
na Boneiru pa mi trabou. 
Pues e tiki tempu ku mi ta- 
batin despues di kurso, mi a 
usa pa traha riba dje. Sem- 
per mi tin un laptop i un sèt 
chikitu pa hasi muzik huntu 
ku mi.” 
Pues bo ta tabata direk- 
tamente entusiasmá. Hen- 
denan riba e isla tabata 


konta ku bo ta haña hopi 
importante tambe pa hasi 
esaki pa Statia. Herrera: 
“Bo no ta tende hopi di 
hendenan di un isla chikitu 
ta bini leu pa hasi kompra. 
Porta lo por habri pa otro 
hendenan manera ami. Es- 
aki ta importante. Mi sa ku 
aki nan tin hopi mucha loko 
riba músika, pero tin biá 
nan tin e sintimentu ku nan 
no por yega leu.” 
E lo ta algu grandi pa 
e isla. Sí Statia ta konosí 
komo un sitio kaminda 
muzik grandi ta bini, esaki 
no ta solamente un reko- 
nosementu regional, pero 
tambe mundialmente. Riba 
término largu e por ta bene- 


fisio di e isla, segun Her- 
rera. 
Riba pregunta kon e 
por deskribí su estilo di 
músika, Herrera ta splika: 
“Lo mi bisa pop i r&b. Mi 
ta saka hopi inspirashon for 
di géneronan manera Afro, 
Latin i House.” 
E dos kansionnan ku 
Herrera a entregá yama 
‘Risk it al’ i ‘Love Again’. 
‘Risk it all’ mi a traha spe- 
sialmente pa e festival di 
kanto, den mi kamber di 
hotèl na Boneiru. E título 
ya ta bisa tur kos, ta trata to- 
kante riska tuma un rísiko. 
Asina mi ta sintí mi tambe 
ku e kompetensia. Pero e ta 
tambe un número tokante 
amor. Tokante un mucha 
muhé ku tin un influensia 
grandi riba mi bida, pero ku 
e no ta konsiente di esaki. 


Pues mi mester tuma paso 
pa bis’é esaki.” 


‘Love Again’ 
“Love Again mi a skirbi 
ocho aña pasá asina. E ta 
bai tokante un mucha muhé 
ku tin miedu pa tin amor pa 
mi debí na eksperensianan 
di pasado. Promé e tabata 
un balèt di piano, pero ku 
e produkshon mi a hasié un 
dancy house beat. E ta un 
bon número pa den un klup. 
E ta pará un tres aña asina 
riba mi disko duru.” 
Anteriormente bo a kon- 
ta ku realmente bo no ta- 
bata sa mashá di Eurovisie 
Songfestival. Bo a yega di 
mir’é sí. Herrera: “Pa ta 
sinsero nò. Mi no sa sigur 
ku hopi hende di Statia ta 
mir’é, pero sí mi bai parti- 
sipá sigur nan ta bai mir’é.” 


THE BOTTOM -- 
Saba Volleyball Associ- 
ation ta ekspresá su sin- 
sero gratitut na Eastern 
Caribbean 
Volleyball 
Associations i NORCE- 
CA Volleyball Confed- 
eration, pa e generoso 
disponibilidat di coach 
Patricio Bridgewater pa 
e bishita na Saba pa kua- 
ter luna. 


Gradisimentu na coach Patricio Bridgewater 


Bridgewater su kontri- 
bushon balioso den traha 
ku nos talentonan lokal 
i mehorá e desaroyo di 
vòlibòl di nos isla, ta pro- 
fundamente di apresiá. 
Danki pa bo aporte na 
nos komunidat di vòlibòl, 
Saba Volleyball Associa- 
tion ta skirbi. 

ORAJESTAD -- Dia- 
bierna 
ultimo, 
Ministe- 
rio Publico a presenta 
acusacionnan 
serio 
den 
e caso di Michael Kock, 
kende a wordo severamente 
maltrata dia 22 di Januari di 
e aña aki caminda el a sufri 
lesionnan hopi serio y nun- 
ca mas el a recupera cono- 
cemento. Dia 16 di Maart, 
dos luna despues cu el a 
wordo maltrata, Michael a 
bin fayece y segun Fiscal a 
mustra den Corte, motibo 
cu el a fayece ta un infec- 
cion na su pulmon, loke a 
cambia cara di e caso pa 
gran parti. 
Pues ya no por papia 
mas di un caso di asesinato 
ya cu motibo di Kock su 
fayecimento, tabata pa un 
infeccion cu el a haya na su 
pulmon y esaki a pone cu 
Ministerio Publico a acusa 
Schildona Williams di 31 


Caso Michael Kock 
No ta asesinato pero maltrato serio cu morto como consecuencia 
aña y Jonairo di 21 aña di 
maltrato severo cu morto 
como consecuencia, cual 
sin duda ta diferencia for di 
e castigo cu por a exigi pa 
asesinato. 
Loke a hala atencion di 
hopi ta e hecho cu e rapport 
forensico no ta mustra cu e 
infeccion aki a bin dor di e 
hecho cu a golpia e victima 
asina serio, cu el a fractura 
8 ribchi, y un di esakinan 
a perfora pulmon di Kock 
caminda despues a surgi e 
infeccion cu a bin pone un 
fin na su bida. 
Durante tratamento di e 
caso diabierna ultimo, Fis- 
cal den nomber di Mini- 
sterio Publico a mustra cu 
sin duda tin elementonan 
di peso, caminda lo por au- 
menta e demanda di castigo 
contra di e cos acusadonan, 
mustrando entre otro cu nan 
a maltrata Kock sin piedad. 


Hopi serio 
Wel un aspecto cu Hues 
tin cu tuma na considera- 
cion den su sentencia, ta e 
hecho cu Kock a ricibi un 
mokete formal den su cara 
den e cas na Sint Maarten- 
straat, cual golpi tabata 
asina fuerte te cu el a perde 
conocemento total y lo no 
tabata sa mas kico tabata 
pasando cu su curpa. E 
acusado Williams a carga e 
victima hiba pafo di e cas y 
a benta Kock riba caminda 
publico y a bolbe bay paden 
pa splica e señora di e cas, 
di con el a dal e victima, 
mientras cu tur e tempo ey, 
Kock tabata benta riba caya 
for di tino. Aki ta caminda 
e otro acusado Quant a di- 
cidi di bay busca den saco 
di carson di Kock y a bin 
haya e cartera cu e muhe 
den American Bar a perde 
y mesora el a bay den e cas 


pa avisa Williams cu el a 
haya e cartera. 
Segun Fiscal esaki a 
pone e acusado Williams 
rabia masha hopi mes, a 
pesar cu e cartera ta di dje 
pero di e muhe den e bar 
pero asina mes e acusado 
aki a haya ta bon pa e bay 
duna Kock un les y camin- 
da despues ora cu un di e 
muhenan a puntra Williams 
di con el a sigui maltrata e 
victima, el a bisa dilanti di 
varios testigo na e sitio cu 
Kock a haya loke e merece! 


Merece 
Awor ta toca na Corte 
den Prome Instancia pa im- 
pone un castigo den mesun 
pensamento di e acusado 
principal cu ta Williams dor 
di stipula un castigo mescos 
cu e mentalidad cu cual el a 
maltrata Kock, esta un cas- 
tigo di loke e merece. 


No ta wega, ya cu ora 
cu el a bolbe bay pafo pa 
atende cu e victima Kock, 
e acusado a haya e victima 
den mesun posicion y sin 
reaccion cu el a bent’e un 
rato prome pero asina mes 
Williams a mira cu tabata 
necesario pa sigui duna e 
victima un les mientras cu 
e tabata inconsciente. El a 
suta cara di Kock cu canti- 
dad di mokete, a trapa riba 
su pecho y bariga y e dal 
e victima algun scop y tur 
esaki mientras cu e victima 
ya no tabata consciente mas 
ni pa defende su mes for di 
e maltrato severo aki. 
En berdad Kock no a 
fayece for di golpinan cu el 
a ricibi directamente pero si 
for di un situacion crea pa 
resultado di e maltrato cu el 
a ricibi, caminda a fractura 
8 ribchi cu a perfora su pul- 
mon. 


ORAJESTAD -- Polis 
a detene un homber rela- 
ciona cu un investigacion 
penal di un accidente di 
trafico pisa riba diaranson 
anochi 11 di october ul- 
timo riba L.G. Smith Bou- 
levard na Oranjestad. 
Den e accidente aki, 
entre un auto y un motor- 


Detencion relaciona cu accidente mortal 
cycle, un motociclista di 
24 aña di edad y su pasa- 
hero di 21 aña di edad a 
resulta criticamente he- 
rida. 
E dama pasahero a 
fayece, consecuencia di 
su lesionnan. 
E motociclista ta den 
condicion grave. 


ORANJESTAD -- Di- 
adomingo den careda di 
11’or di anochi, riba e ca- 
minda di Tamarijn pa Sero 
Pita a sosode un accidente, 
mesora a pidi pa presencia 
di polis y ambulance. Un 
dama tras di stuur di su 
auto tabata biniendo di pa- 
bou bayendo direccion Sero 


Auto a bay cay den un rooi ariba caminda di Tamarijn 


Pita. 
Pa un of otro motibo e 
la kita bay na su man robes 
pasa den algun mata y bay 
bolter den un rooi basta 
hundo. Na yegada di polis e 
dama mes a logra sali for di 
e auto. E paramediconan cu 
a yega a atende cu e dama 
cu a cana subi den e ambu- 


lance. 
Mirando cu tur cos ta- 
bata na ordo, polis por a 
sigui su caminda asina cu 
Forensys a yega na e sitio. 
Agentenan a tuma datonan 
di e dama chauffeur tambe 
cu a pasa den un susto basta 
bon, cu e lo no lubida pa un 
tempo largo. 


ORANJESTAD 
-- 
Diadomingo anochi un 
homber a wordo deteni, 
despues cu e la bira vio- 
lento na un cas. Tawata 
den careda di 8’or pasa 
cu polis a bay cu urgencia 


Homber cu a menasa muhe cu cuchiu deteni 


pa un homber cu tawata tin 
un cuchiu den su poder y cu 
esaki tawata kier a hinc’a un 
muhe. Polisnan cu a yega na 
e adres indica a bin topa cu 
e homber tur altera y parce 
e lo tawata tin un cuchiu cu 


ne ainda. Esaki a bira mo- 
tibo suficiente pa detene. 
El a wordo transporta pa 
warda di polis, unda cu lo 
bay saca afo kiko tawata e 
motibo cu e la actua di e 
manera eynan. 

RIJSWIJK – Dja- 
dumingu 
anochi 
mas 
hende a resultá heridá den 
un kaso di hinkamentu na 
Rijswijk. Polis a detené 
kuater persona. 
Un bosero di Polis ta 


ROTTERDAM – Na 
Brielselaan riba e rant di 
Tarwewijk i Charlois den 
Rotterdam, djasabra anochi 
banda di mitar di nuebe un 
kandela a originá den un 
kas riba e di dos piso di un 
apartamentu. 
Esaki a bini dor di un 
bateria di un baiskel elék- 
triko ku tabata pará na e 
trapi den e kushina ku a 
eksplotá. 
Segun un bosero di 


Baiskel eléktriko ta okashon 
kandela di kas 


Brantwer, e habitantenan na 
e momentu ei tabata na kas. 
Nan mes a alarmá e bisi- 
ñanan pa sali for di nan kas. 
Brantwer tabatin e kandela 
hopi lihé bou di kontròl i a 
kuminsá ta ventilá e kas. 
E bisiñanan djasabra 
anochi mes por a regresá 
nan kas. Sí e habitantenan 
di e kas enbolbí ainda por 
regresá nan kas, ainda ta e 
pregunta. 


Mas persona heridá durante hinkamentu 


informá e ofisina di prensa 
ANP, ku e sospechosonan 
ta dos hòmber i dos muhé. 
Banda di e víktimanan, tin 
un sospechoso tambe ku a 
resultá heridá. Kiko ta in- 
dikashon di e hinkamentu 


ainda no ta konosí. 
E kaso di hinkamentu 
a tuma lugá riba Hendrik 
Ravesteijnplein. Ta pidi 
hendenan ku tin infor- 
mashon pa mèldu serka 
Polis. 


ROTTERDAM 
– 
E 
kantidat di e partinan di e 
vírus di Corona den e awa 
di riol, desde algun siman ta 
oumentá, un investigashon 
di RIVM ta laga mira. 
Tin motibu pa tin preoku- 
pashon, Rijnmond a puntra 
Timo Boelsums di GGD 
Rotterdam-Rijnmond. 
Komo no ta hasi tèst mas 
serka GGD i ménos hende 
ta hasi tèst propio, awor ta 
hasi uso di investigashon 


Motibu pa kuido òf nada na man 
Subida kontagio di Corona 


di awa di riol pa haña sa sí 
atrobe e vírus di Corona a 
rebibá. E promedio di e par- 
tinan di e vírus pa 100 mil 
habitante ta laga mira ku 
desde inisio di yüli tin un 
oumento. Kaminda e balor 
nashonal dia 3 di yüli ainda 
tabata 45, esaki ta 637 me- 
dio òktober. 
Den 
e 
munisipionan 
Rotterdam, Capelle aan den 
IJssel, Nissewaard, Baren- 
drecht i Albrandswaard, e 


balornan ta mas haltu ku 
e promedio nashonal. Den 
Barendrecht 
i 
Albrand- 
swaard mayoria di e parti- 
nan di e vírus di Corona ta 
den awa di riol den e region, 
e balornan akí ta 1003. 
“E vírus di Corona no a 
bai i ta keda sirkulá,” Boel- 
sums ta enfatisá. E kalku- 
lashon ta, meskos ku aña 
pasá, ku e plamamentu di e 
vírus di Corona ta oumentá 
fin di aña. 


DEN HAAG – Pro- 
bablemente tòg ta bini un 
impuesto nashonal riba 
‘e-sigaret’. Sekretario di 
Estado demishonario, van 
Ooijen, di salubridat pú- 
bliko, te ku awor a bisa ku 
e gabinete ke spera riba 
un regulashon Europeo 
pa akseins riba e ‘vape’ 
popular serka hóbennan, 
pero den Tweede Kamer 
el a bisa ku e proseso akí 
ta kana lento. “Mi a aserká 
e punto ku mi ta pensa ku 
un kobransa nashonal ta 
mihó.” 
Komo ku e gabinete ta 
demishonario, van Ooi- 
jen ta haña fèrfelu pe mes 
tuma e inisiativa pa un 


Pa plan tokante akseins riba ‘e-sigaret’ 
Gabinete ta duna Parlamento lus bèrdè 


impuesto nobo asina. Pero 
sí Tweede Kamer duna e 
enkargo, Gabinete lo hasi 
trabou di dje, el a bisa riba 
pregunta di Parlamentario 
di CDA, Anne Kuik. " 
Kuik ta pensa ku sí tin 
mayoria pa esaki. Banda di 
CDA, en todo kaso Groen- 
Links/PvdA, D66, Chris- 
tenUnie i Partij voor de 
Dieren, tambe ke hasi uso 
di ‘e-sigaret’ mas karu. 
Kuik ke pa mas pronto 
posibel bini ku un propo- 
sishon di lei pa regla es- 
aki. Un kobransa mester 
deskurashá hóbennan pa 
kuminsá huma ‘e-sigaret’ 
ku tur tipo di sabor. 
For di investigashon a 


sali na kla ku un di kada 
sinku hóben e último 
añanan a yega di usa si- 
garia elektróniko. E ‘vape’ 
no ta sin kulpa, pasobra tin 
nikotina den dje. Ta eksistí 
e peliger e ora ei tambe 
ku usuarionan mas fásil ta 
kuminsá huma sigarianan 
normal 
Awor ‘vape’ ta ainda 
mas barata ku huma si- 


garia, Kuik ta kalkulá. 
E ta atvertí sí promé ku 
implementá 
e 
akseins, 
Parlamento mes mester 
tambe mester tuma inisi- 
ativa. Un implementashon 
kuidadoso ta kosta algun 
tempu, pero e ta kai pro- 
bablemente mas lihé ku e 
ruta Europeo. No ta spera 
un desishon di e komishon 
Europeo promé ku 2025. 


Entretantu desde pro- 
mé di yanüari benidero 
ta bini sí un prohibishon 
riba ‘e-sigaret’ komo un 
fruta pashoná. Solamente 
‘e-sigaret’ ku sabor di ta- 
bako, por keda bendé den 
tiendanan di tabako. E 
benta via Internet ta stòp. 
Van Ooijen ta rekonosé sí 
ku e paro di benta online 
ta difísil pa kontrolá. 

ARUBA 
KÒRSOU 


WILLEMSTAD -- Ku 
gran asombro i hopi desa- 
puntá, miembro di Parla- 
mento pa frakshon di MFK, 
Ramón Yung, a tuma nota 
dje 
resien 
desishon 
di 
Gobièrnu Hulandes pa refi- 
nansiá e fiansanan durante 
Corona, kontra un interes 
di 5.1%. E desishon sigur ta 
kousa pregunta, esta si es- 
aki ta na bienestar di Kòr- 
sou. E desishon ta mustra 
di ta bai kontra bienestar 
di Kòrsou, manera indiká 
den e karta ku Gobièrnu a 
manda pa Sekretario di Es- 
tado, van Huffelen dia 10 di 
òktober. 
Den un karta dirigí na 
Sekretario di Estado van 
Huffelen dia 13 di òktober, 
Parlamentario Yung ta mus- 
tra ku miembronan dje tim 
negoshadó di Kòrsou dia 18 
di yüli a indiká na ámtena- 
rnan Hulandes ku e kondis- 
honnan ku Hulanda a fiha 
riba e posibel fiansa pa En- 
nia ta fuera di proporshon. 
Dia 23 di yüli dje aña aki, 
Gobièrnu di Kòrsou mes a 
haña su mes obligá di man- 


Pa parlamentario pa frakshon di MFK Ramón Yung 
Interes di 5.1% pa fiansa Covid ku finnan humanitario ta inaseptabel 


da un karta i hasi un ya- 
mada na Gobièrnu Hulan- 
des pa yega na un solushon 
mas aseptabel. Intento pa 
yega na otro alternativa, tur 
tabata envano. Ademas, a 
mara refinanshamentu dje 
fiansanan durante Corona 
na un solushon pa e kues- 
tion di Ennia promé ku dia 
10 di òktober 2023. 
E forma di proseder akí 
ta hiba komunidat di Kòr- 
sou bèk na e periodo di ne- 
gosashon entre gobièrnu di 
Kòrsou i e sekretario di es- 
tado saliente, Knops, kende 
tambe tabata pone preshon 
pa aseptashon dje lei di 
konsenso COHO, apesar ku 
tantu Raad van State komo 
Raad van Advies Kòrsou, a 
duna un konseho negativo 
riba esaki. Parlamentario 
Ramón Yung komokiera tin 
komprenshon ku Gobièrnu 
Hulandes a fiha kondishon- 
nan na refinanshamentu 
dje fiansanan di Corona, 
debí na inkumplimentu dje 
gobièrnunan anterior, pero 
e situashon aki sigur ta 
lanta pregunta relashoná ku 


outonomia dje paisnan. 
Durante pandemia taba- 
ta nesesario pa Kòrsou sien- 
do parti di Reino Hulandes, 
pidi sosten finansiero pa por 
a superá e konsekuensianan 
dje pandemia. Hulanda a 
duna Kòrsou sosten finan- 
siero, pero parlamentario 
Yung, hamas por a ima- 
giná su mes ku Hulanda lo a 
imponé tarifanan di interes 
haltu pa Kòrsou, siendo ku 
tabata trata di fiansanan ku 
finnan humanitario. Esaki 
sinseramente ta kontrali na 
un pensamentu pa yuda, 
aliviá i sostené esnan ku ya 
ta den un situashon difísil. 
Den e karta ku Sekreta- 
rio di Estado van Huffelen 
a manda pa Tweede Ka- 
mer dia 4 di aprel 2022, e 
mes a enfatisá ku e pais- 
nan tin un ekonomia chikí 
i vulnerabel, kual durante 
e pandemia a bira muchu 
mas visibel. Sekretario di 
Estado van Huffelen den su 
karta mas aleu a ekspresá 
su preokupashon riba e 
situashon di pobresa i a 
enfatisá riba e importansia 


pa perspektiva dje siudada- 
nonan ta pará sentral. Tam- 
be el a hasi un yamada pa a 
base di igualdat i resiprosi- 
dat, ku atenshon riba e re- 
lashon estatal, e desafionan 
i posibilidatnan. 
Sekretario di Estado van 
Huffellen a bisa ku por logra 
resultadonan konkreto pa 
siudadanonan dje pais, dor 
di traha di forma muchu 
mas estrecho i responsabi- 
lidatnan mutuo. 
P’esei mes un fiansa di 
660 mion euro pa por a logra 
un ‘doorstart’ di Ennia lo 
tabatin 
konsekuensianan 
serio ku lo a hasi Kòrsou fi- 
nansiero-ekonómikamente 
i sosialmente, muchu mas 
vulnerabel. Cft na sigur 
tres okashon a atvertí pa no 
tuma un fiansa di tal em- 
bergadura pa Ennia, paso- 
bra esaki sigur lo a bai hu- 
stamente kontra e deseonan 
ekspresá pa e sekretario di 
estado van Huffelen, esta 
pa mehorá bida dje siu- 
dadanonan dje paisnan ou- 
tónomo konsiderablemente 
i hasi esaki mas duradero. 


Resientemente pueblo di 
Kòrsou a apresiá momento 
ku Sekretario di Estado van 
Huffelen, na nòmber di Rei 
i Gobièrnu Hulandes, a pidi 
despensa pa e forma kruel 
ku a pone un fin na bida di 
Tula durante su lucha pa 
eliminashon di sklabitut. 
Sinembargo, ta parse ku 
tur e palabranan noble aki 
ta pèrdè nan balor ku anun- 
sio dje solushon pa e situ- 
ashon di Ennia, pasbra e ta 
mustra mas den direkshon 
di sklabitut moderno i un 
polítika di dividí i reina, ku 
sigur no ta na bienestar dje 
siudadanonan di e paisnan 
outónomo. 
P’e motibu aki, Parla- 
mentario Ramón Yung ta 
hasi un yamada na Sekre- 
tario di Estado van Huffe- 
len i su tim, pa huntu ku e 
tim negoshadó di Kòrsou, 
yega na un solushon hustu 
i konstruktivo ku ta kuadra 
denter dje interesnan di 
Kòrsou i ku realmente ta 
duna kontenido na ekspre- 
shonnan hasí pa e sekreta- 
rio di estado anteriormente. 


JCI Dutch Caribbean ta anunsiá su finalista pa Creative Young Entrepreneurs Award 


WILLEMSTAD -- JCI 
Dutch Caribbean ta or- 
guyoso di anunsiá su fi- 
nalista pa e kompetensia 
Creative Young Entrepre- 
neurs Awards (CYE). E 
kompetensia akí ta selebrá 


inovadónan vishonario ku 
pa medio di ideanan kreati- 
vo ta trese kambio positivo 
den nan industria. 
Creative Young Entre- 
preneurs Award ta pa em- 
presarionan hóben kla pa 


demostrá nan kreatividat 
den nan empresa i alabes 
haña rekonosementu pa nan 
kontribushon inovativo den 
nan industria. 
Partisipantenan a risi- 
bí diferente workshop pa 


asina nan ta prepará komo 
empresario i tambe komo 
finalista. Workshop ku nan 
a haña ta entre otro impues- 
to, komunikashon i kon im- 
portante empleado ta den 
bo negoshi i un workshop 
spesial pa desaroyá nan 
abilidatnan pa presentá nan 
produkto òf servisio dilanti 
di sosio potensial, inver- 
shonista i kliente. 
Al final e programa a 
resultá ku dos finalista pa e 
kompetensia, esta Shamiro 
Anita, fundadó di Marketsz 
i Sueene Ostiana, fundadó 
di Produktivo. E kompeten- 
sia ta tuma lugá dia 19 di 
òktober kaminda nan ta bai 
presentá nan negoshi dilan- 
ti un panelista di Hurado. 
Dia 21 di òktober ta a- 
nunsiá e ganadó. E ganadó 
ta gana un biahe pa Suisa 
kaminda e lo kompetí pa 
gana un premio kèsh di 10 


mil dòler. Ademas e ta gana 
un programa esklusivo di 
coaching. 
JCI ta un abreviashon di 
Junior Chamber Interna- 
tional. Riba nos islanan JCI 
ta representá pa JCI Dutch 
Caribbean, kual na su turno 
tin organisashonnan lokal 
afiliá na Aruba, Boneiru, 
Kòrsou i Sint Maarten. 
Den JCI hóben entre 18 
pa 40 aña ta desaroyá nan 
mes pa bira lider hóben em- 
prendedó. “Nos ta kontentu 
di por organisá e programa 
di CYE e aña,” esaki segun 
Shakira Albertoe, presiden- 
te di JCI Dutch Caribbean, 
a bisa. 
JCI Dutch Caribbean ta 
gradisí su partnernan OX 
and Wolf, Aqualectra, Orco 
Bank i BearingPoint, pa 
yuda hasi programa Cre- 
ative Young Entrepreneur 
posibel. 

ARUBA 
DEPORTE 


K R A L EN DIJ K- -E 
hóben 
futbolista 
Ginel 
Ronde, a hinka su di 33 gol 
den e weganan ofisial di nos 
historia di nos selekshon, 
loke ta tambe su promé gol 
den nos selekshon nasho- 
nal kual a bira tambe e di 
18 hungadó ku ta skor gol 
ku nos shirt di selekshon di 
futbòl di nos isla. 
FFB ta felisitá Ginel 
Ronde pa esaki. 
Di e forma aki tambe 


Ginel Ronde a hinka di 33 gol 


FFB ku ta nos federashon di 
futbòl di nos isla, for di kua 
ta krea tambe selekshonnan 
di futbòl di nos isla, di e 
forma aki ta mustra apresio 
tambe pa prestashon di nos 
hungadónan ku destaká den 
nos selekshon. Honra hun- 
gadónan ku presta i destaká 
den selekshon di futbòl di 
nos isla, ta algu apresiá i di 
honra, loke ta alsa tambe 
nos hungadó ku di un òf 
otro forma destaká i keda 


honrá. Di e forma aki tam- 
be e hungadó ta sinti ku tin 
apresio pa su prestashon, 
loke ta buta tambe ku e 
ta bai presta mas no sola- 
mente pa selekshon, sino pa 
su mes tambe. 
Di e forma aki un hun- 
gadó ta krese i sigui hasi di 
su banda tur loke ta den su 
alkanse, pa nos selekshon 
duna bon prestashon du- 
rante weganan ofisial di nos 
selekshon di futbòl. 


KRALENDIJK--Si- 
man pasá e tim di sòftbòl 
di Nort Saliña ku ta Braves 
Legends, a organisá tre- 
mendo o eksitoso torneo di 
futbòl na Jossy Boekhoudt 
Ballpark na Tera Kòrá, 
torneo ku a finalisá djadu- 
mingu último. 
E torneo aki tabata 
un gran éksito pa e orga- 
nisadónan i tambe e parti- 
sipantenan. 
Tabata un torneo den 
diferente kategoria. 
Luga 50. 
Nos Ku Nos a titulá 
kampion. 
Asodobo ta supkampion. 


K R A L E N D I J K - 
-Kampionato di futbòl di 
nos isla, di akuerdo ku e 
informashonnan di FFB 
ku ta e Federashon di 
Futbòl Boneriano, ta sigui 
awe djárason den Stadi- 
on Antonio Trenidad na 
Rincon pa 8'or anochi. 
Aki ta sigui e siguiente 
5 weganan di e kampio- 
nato. 


Skema. 
Djarason 18 oktober 
2023 Arriba Perú vs In- 


Kampionato futbòl ta sigui awe 
dependiente Bonaire. 
Djabièrnè 20 òktober 
2023 SV Juventus vs Real 
Rincon. 
Djadumingu 22 òkto- 
ber ATC vs Atl. Flamin- 
go. Djárason 25 òktober 
2023 Young Boys vs SV 
Vitesse. 
Djabièrnè 27 òktober 
2023 SV Uruguay vs SV 
Estrellas. Esaki pues e 
skema pa e sinku wega- 
nan ku ta sigui pa loke ta 
trata kampionato futbòl 
di nos isla. 


K R ALENDIJK- 
-Jurick Seinpaal ta e 
hungadó di selekshon 


Jurick Seinpaal ku mas wega hungá 


di futbòl di nos isla ku 
mas wega hungá, por sièr- 
to un total di 15 wega ku 


e kamiseta di Boneiru 
di selekshon di Boneiru. 
Yurick Seinpaal a 
partisipá den e wega 
kontra Anguila. 
E ta bira e futbolista 
ku mas wega ofisial 
hungá den historia di 
nos selekshon di futbòl. 
Na di dos lugá ta 
sigui Rishison Frans 
ku 14 wega hungá i na 
di tres lugá ku 11 wega 
hungá ta Jurven Koffy, 
Marnix Eustachia i La- 
cey Pauletta. 
Esakinan pues e hun- 
gadónan ku mas wega 
hungá ku selekshon di 
futbòl di nos isla ku si- 
man pasá a gana di An- 
guilla ku skor di 2-0. 


Resultado torneo sòftbòl 
Braves Legends 


Liga 40+. 
Braves Legenda a titulá 
kampion. 
Union Dominicano ta 
supkampion di e torneo. 
Liga Femenino. 
Kampion di e liga aki ta 
Dynamite. 
Supkampion ta Rincon 
Diamonds. 
Liga Yòn. 
Crusher a titulá kam- 
pion. 
Supkampion di e katego- 
ria aki ta e ekipo Red Sox. 
Esaki e resultado di e 
torneo pa loke ta trata pre- 
miashon di e torneo. 


VAKATURA 


Bo tambe ke traha pa RCN? Bo por solisitá pa e siguiente funshonnan: 


• SZW 
- 
Lider di Proyekto 
• SZW 
- 
Hurista Seguridat Sosial 
• SZW 
- 
Controller 


• KPCN - 
Polis di Bario Saba 
• KPCN - 
Kolaboradó Senior Polis 
Básiko Saba 
• JICN 
- 
Enfermero/a di Prizòn 


Mas informashon? 


Bishitá www.rijksdienstcn.com/vakatura 

Djaluna anochi tabata apertura di e konferensia di klero anual di Diósesis di Willem- 
stad na Parokia San Bernardo. Henter e siman akí e konferensia ta tuma lugá ku e 
tema ‘Nos kompromiso saserdotal i nos kompromiso pastoral’. E meta di e konferen- 
sia di klero ta pa por reuní i dialogá riba temanan di sumo importansia pa ku e trabou 
di Iglesia pa e islanan. 


Apertura konferensia di klero 


